b'\n_START_ARTICLE_\nToma\xc5\xbe Habe\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudij kompozicije in dirigiranja je na Akademiji za glasbo v Ljubljani kon\xc4\x8dal leta 1970. Deluje kot profesor na Konservatoriju za glasbo in balet Ljubljana. S svojimi u\xc4\x8dbeniki in s pedago\xc5\xa1kim delom je vzgojil \xc5\xa1tevilne generacije glasbenikov. Habe je tudi profesor na Akademiji za glasbo v Ljubljani, v letih 2006\xe2\x88\x922010 pa je bil predsednik Dru\xc5\xa1tva slovenskih skladateljev._NEWLINE_Njegov skladateljski opus je obse\xc5\xbeen, vklju\xc4\x8duje orkestrsko, zborovsko, komorno, filmsko glasbo in je izdan na \xc5\xa1tevilnih zgo\xc5\xa1\xc4\x8denkah. Njegova h\xc4\x8di je glasbenica Katarina Habe, njegov o\xc4\x8de pa glasbenik Stane Habe._NEWLINE_Bil je \xc4\x8dlan prvotne zasedbe Mladih levov (1966\xe2\x80\x9368). Je avtor njihove najve\xc4\x8dje uspe\xc5\xa1nice\xc2\xa0\xc2\xbbOda Ireni\xc2\xab.'